“ЖАРГАЛАНТ ҮЙЛС” ХУВЬЦААТ КОМПАНИЙН
ХУВЬЦАА ЭЗЭМШИГЧДИЙН ХУРЛЫН ТЭМДЭГЛЭЛ

2015 оны 4 дүгээр сарын
15-ны өдөр                                                 Дугаар 6                                       Улаанбаатар хот

Хурал 2015 оны 4 дүгээр сарын 15-ны өдрийн 12 цагт Улаанбаатар хот, Чингэлтэй дүүрэг, 5-р хороо, Шинэ 9-р байрны 18 тоотод эхэллээ.
Хуралд хувьцаа эзэмшигч Жаргалтхаан хайрхан  ХХК-ийн захирал Б.Аюуш /39807 ширхэг хувьцаа эзэмшдэг/, хувьцаа эзэмшигч Г.Цагаач /999 ширхэг хувьцаа эзэмшдэг/,  хувьцаа эзэмшигч Н.Оюунчимэг /154 ширхэг хувьцаа эзэмшдэг/, Х.Жаргалсайхан /188 ширхэг хувьцаа эзэмшдэг/ нар биеэр оролцсон бөгөөд Б.Цэнгэлдорж/280 ширхэг хувьцаа эзэмшдэг/  саналын хуудсаар саналаа ирүүлсэн учраас  41428 ширхэг хувьцааг эзэмшиж буй этгээдүүд оролцож байгаа бөгөөд компанийн нийт гаргасан 52056 ширхэг хувьцаанаас тооцоход хурлын ирц 79,6 хувьтай болж, хүчин төгөлдөр болсон учраас хурлыг эхлүүлэх боломжтой болсныг  Б.Баатар мэдэгдээд, тооллогын комиссын 1-р тогтоолыг уншиж сонсгов.  Ингээд хурал ирцийн хувьд хүчин төгөлдөр болсон учраас хурлыг эхлүүлье гээд Г.Цагаач хурлыг нээлээ.
Г.Цагаач: Хурлын тов ёсоор дараах асуудлыг хэлэлцэнэ:
0. Компанийн 2014 оны үйл ажиллагааны болон санхүүгийн тайлангийн талаарх ТУЗ-ийн  дүгнэлт бүхий тайланг хэлэлцэж батлах 
0. Их хэмжээний хэлцэл хийх
0. Ногдол ашиг хуваарилах боломжгүй тухай мэдээлэл
Хэлэлцэх асуудлын дараалал ёсоор нэгдүгээрт компанийн үйл ажиллагааны болон санхүүгийн тайлангийн талаарх ТУЗ-ийн дүгнэлтийг ТУЗ-ийн дарга Г.Цагаач танилцууллаа. Тайланг хавсаргав.
Г.Цагаач: Хэлэлцэх бүх асуудлаа танилцуулаад санал, асуудалдаа орье. Хоёрдох  асуудал нь их хэмжээний болон сонирхлын зөрчилтэй хэлцэл хийхийг зөвшөөрөх тухай асуудал байгаа. Энэ асуудлыг Б.Аюуш танилцуулна. 
Б.Аюуш: Өнгөрсөн оны хувьцаа эзэмшигчдийн хурлаар компанийн бизнесийн төслийг шинэчилж Улаанбаатар хотод шинэ хөрөнгө оруулагчидтай хамтран шинэ бизнес эхлэхээр болсон байгааг мэдэгдсэн. Энэ дагуу хамтран ажиллах хөрөнгө оруулагчийн хүсэлтээр Жаргалтхаан хайрхан консалтинг ХХК-ийн эзэмшилд байгаа хувьцааны хагасыг тухайн хөрөнгө оруулагчид худалдан авсан. Гэтэл Монгол улсын эдийн засгийн нөхцөл байдлын улмаас үл хөдлөх хөрөнгийн зах зээл уналтад орж, тансаг зэрэглэлийн үл хөдлөх хөрөнгийн арилжаа зогсонги байдалд орсон гэсэн шалтгааны улмаас шинэ бизнес төлөвлөгөөг хэрэгжүүлэх ажил удааширсан, мөн түүнчлэн манайх Орхон аймгийн Жаргалант суманд байгаа  үл хөдлөх хөрөнгийн тодорхой хэсгийг сумын Засаг захиргаанд худалдах ажиллагаа ч одоог хүртэл шийдэгдээгүй байгаа зэргийн улмаас бизнес төлөвлөгөө хэрэгжээгүй. Гэхдээ мөн л хувьцаа эзэмшигчийн өөрийн хөрөнгөөр үл хөдлөх хөрөнгийн тодорохй хэсэгт урсгал засвар хийсэн, мөн сантехникийн засвар хийснээр багахан хэсгийг түрээслүүлэх боломжтой болоод байгаа. Түрээслэгч олдохгүй байна. Сумын засаг захиргаанаас төсөвт мөнгө суулгавал тодорхой хэсгийг худалдан авна гэсэн байр суурь хэвээрээ байгаа гэсэн мэдээлэл өгөөд байгаа.  Ийм учраас уг хөрөнгийг барьцаалах эсхүл худалдах тухай их хэмжээний хэлцэл хийх зөвшөөрлийг энэ хурлаас гаргах ёстой. Шийдвэрийн төслийг Та бүхэнд танилцуулсан байгаа.  Хуулийн дагуу их хэмжээний хэлцлийг ТУЗ 100 хувийн саналаар зөвшөөрөх ёстой байдаг. Одоогийн ТУЗ 100 хувийн саналаар баталсан байгаа. Гэхдээ энэ их хэмжээний хэлцэл нь цаашдаа сонирхлын зөрчилтэй хэлцэл байх магадлал байгаа. Учир нь уг хөрөнгийг худалдан авах юмуу барьцаалж шинэ төсөл эхлүүлэхэд  бидэнд шаардлагатай байгаа зээлийг олгох банк санхүүгийн байгууллага олдохгүй бол балансын үлдэгдэл үнээр том хувьцаа эзэмшигчид худалдахаас өөр аргагүйд хүрэх болно. Тэгээд ч том хувьцаа эзэмшигч болох “Жаргалтхаан хайрхан консалтинг” ХХК-д нилээдгүй өртэй байгаа. Ингэсэн тохиолдолд энэ нь сонирхлын зөрчилтэй хэлцэл болох болно. Ийм учраас Компанийн тухай хуулийн 92.7-д “Хувьцаа эзэмшигчдийн хурал хийх өдөр компанийн буюу түүний хараат компанийн өдөр тутмын аж ахуйн үйл ажиллагааны явцад хийсэн хэлцлийг сонирхлын зөрчилтэй эсэхийг тодорхойлох боломжгүй бол хувьцаа эзэмшигчдийн хурал нь хийх хэлцлийн төрөл, хэлцэл хийх этгээд болон хэлцлийн үнийн дээд хэмжээг тусгаж бусад этгээдтэй хамтран компанийн буюу түүний хараат болон охин компанийн хэрэгжүүлэх аж ахуйн үйл ажиллагааг батлах шийдвэр гаргах бөгөөд энэ нөхцөлд энэ хуулийн 92.3-т заасан шаардлагыг хангасанд тооцно” гэж заасны дагуу энэ хурлаар шийдвэр гаргах ёстой. 
Асуулт байна уу? 
Асуулт гарсангүй. За энэ асуудлаа санал хураах хуудсандаа саналаа өгөөд шийдээд явья. 
Г.Цагаач: Байдал нэгэнт ойлгомжтой байгаа нөгөө талаар ямар ч орлого олоогүй их хэмжээний өртэй учраас ногдол аүщшиг хуваарилах боложмгүй байгааг та бүхэн ойлгосон байх гээд ногдол ашиг хуваарилахгүй тухай ТУЗ-ийн шийдвэрийг уншиж сонсголоо. За санал хураах асуудалдаа орьё. Та бүхэн саналын хуудсаа бөглөөд Б.Баатарт өгөөрэй.     Саналын хуудсаа бөглөж өгөх, санал тоолох ажиллагаа явагдлаа.
Б.Баатар: Санал тоолох ажиллагаа дууслаа гээд Тооллогын комиссын 2 тогтоолыг уншиж танилцууллаа.
Г.Цагаач: Тооллогын комиссын тогтоолыг үндэслээд хувьцаа эзэмшигчдийн хурлын 2 тогтоол гарлаа. Эдгээрийг танилцуулья гээд уншиж танилцууллаа.
Үүнд: 1. Компанийн 2014 оны үйл ажиллагааны болон санхүүгийн тайлангийн талаарх ТУЗ-ийн  дүгнэлтийг батлах 2. Их хэмжээний болон сонирхлын зөрчилтэй хэлцэл хийх зөвшөөрөл олгох 
Сүүлчийн асуудлын тухайд Компанийн тухай хуульд ногдол ашиг хуваарилаагүй бол шалтгаанаа хувьцаа эзэмшигчдийн хуралд тайлбарлахаар заасан байгаа. Та бүхэн миний тайлан дүгнэлтээс компани орлого олж эхлээгүй байгаа талаар танилцсан болохоор ногдол ашиг хуваарилах боломжгүйг ойлгосон гэж бодож байна гээд Ногдол ашиг хуваарилахгйү байх талаар ТУЗ-ийн тогтоолыг уншиж сонсголоо. .
Ингээд хурлын үйл ажиллагаа 14 цаг 15 минутад дууслаа.

